**BĒRNU LIETU SADRABĪBAS PADOMES SĒDES**

PROTOKOLS

|  |  |  |
| --- | --- | --- |
| Rīgā | Nr.1 | 2022.gada 3.martā |
|  |  |  |

**Vada:** Gatis Eglītis, labklājības ministrs

**Padomes locekļi vai to deleģētie pārstāvji:**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Anda Smiltēna | Tieslietu ministrijas valsts sekretāra vietniece tiesību politikas jautājumos |
| Ilze Rudzīte | Latvijas Pašvaldību savienības padomniece veselības un sociālajos jautājumos |
| Ineta Būmane | Veselības ministrijas Veselības aprūpes organizācijas nodaļas vadītāja  |
| Jānis Bekmanis  | Iekšlietu ministrijas valsts sekretāra vietnieks |
| Jānis Ozols | izglītības un zinātnes ministres padomnieks juridiskajos jautājumos |
| Laila Balode  | Biedrības “Latvijas Bērnu Labklājības tīkls” valdes locekle |
| Gunita Kovaļevska  | Valsts bērnu tiesību aizsardzības inspekcijas vadītāja vietniece |
| Nita Jirgensone | Pārresoru koordinācijas centra Attīstības plānošanas nodaļas konsultante |
| Raivis Bremšmits | Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta direktors |
| Ritvars Jansons | Kultūras ministrijas parlamentārais sekretārs |

 |  |

**Padomes locekļi, kuri sēdē nepiedalās:**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Anita Muižniece | izglītības un zinātnes ministre |
| Antra Valdmane | Veselības ministrijas valsts sekretāra vietnieka veselības politikas jautājumos p.i. |
| Daiga Eiduka  | Biedrības “Latvijas Bērnu Labklājības tīkls” vadītāja |
| Gints Kaminskis | Latvijas Pašvaldību savienības priekšsēdis |
| Ilona Kronberga | Tieslietu ministrijas parlamentārā sekretāre |
| Ilze Oša | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos |
| Imants Parādnieks | Demogrāfisko lietu centra vadītājs |

 |  |

**Citi dalībnieki:**

|  |  |
| --- | --- |
| Astra Aukšmuksta  | Valsts izglītības satura centra Interešu izglītības un audzināšanas darba nodaļas vadītāja |
| Anita Falka  | Valsts izglītības satura centra Speciālās izglītības nodaļas vadītāja |
| Diāna Jakaite | Labklājības ministrijas valsts sekretāra vietniece |
| Irēna Putāne | Iekšlietu ministrijas Nozares politikas departamenta vecākā referente |
| Randa Ķeņģe  | Izglītības un zinātnes ministrijas Politikas iniciatīvu un attīstības departamenta direktora vietniece jaunatnes jomā |
| Sanita Treimane | Izglītības un zinātnes ministrijas Izglītības departamenta eksperte |
| Sanita Vanaga | Izglītības un zinātnes ministrijas Izglītības departamenta eksperte |
| Zane Zvaigzne  | Latvijas Pašvaldību savienības jaunatnes lietu speciāliste |
| Zita Mustermane | Labklājības ministrijas Bērnu un ģimenes politikas departamenta direktora vietniece |

**Protokolē:** Kristīne Venta-Kittele, Labklājības ministrijas Bērnu un ģimenes politikas departamenta vecākā eksperte

Sēdi sāk plkst.10:30

**Darba kārtība:**

1. Bērnu lietu sadarbības padomes (turpmāk - Padome) Apakšgrupas.
2. Bērnu, jaunatnes un ģimenes pamatnostādnes 2022.-2027.gadam.
3. Citi jautājumi.

Sēde notiek attālināti videokonferenču platformā ZOOM.

**Sēdes atklāšana:**

G.Eglītis atklāj sēdi, savā uzrunā norādot uz iecerēm par turpmākajiem plāniem attiecībā uz Padomes Apakšgrupu darba organizāciju. Tuvāko mēnešu laikā tiek sagaidīts, ka Padomes Apakšgrupas ziņo Padomes sēdē par konkrētajiem priekšlikumiem attiecīgā jautājuma risināšanā, kuri, tad attiecīgi varētu tikt virzīti tālāk izskatīšanai valdībā un Saeimā.

**1.**

**Padomes Apakšgrupu projekts**

(ziņo: D.Jakaite, Labklājības ministrijas valsts sekretāra vietniece)

*Par apspriežamo jautājumu izsakās: I.Rudzīte.*

**D.Jakaite** informē, kaPadomes Apakšgrupu projekts ir izstrādāts, ņemot vērā ministriju un nevalstisko organizāciju iesniegtos priekšlikumus gan par aktuālajiem jautājumiem, gan Apakšgrupu sastāvu.

Iepazīstina Padomes locekļus ar sagatavoto prezentāciju (Pielikumā), informējot par katras Apakšgrupas aktuālajiem uzdevumiem un to izpildes termiņiem, kā arī Apakšgrupu sastāvu.

Vienlaikus norāda, ka attiecībā uz Bērnu tiesību aizsardzības likumapastāvīgo darba grupu – izpildes termiņš nav nosakāms, jo tā ir pastāvīgā darba grupa, un laika gaitā tās uzdevumi noteikti tiks paplašināti, un attiecīgi katra uzdevuma izpildei tiks definēts konkrēts termiņš. Visi grozījumi, kurus būs vēlme veikt Bērnu tiesību aizsardzības likumā, sākumā būs jāizskata pastāvīgajā darba grupā. Piedāvā, ka Bērnu tiesību aizsardzības likumapastāvīgās darba grupas vadītājs ir Labklājības ministrijas pārstāvis un vietnieks no Tieslietu ministrijas.

Savukārt attiecībā uz sākotnēji Apakšgrupu projektā iekļauto apakšgrupu “Pedagoģiski psiholoģiskā atbalsta institucionālā risinājuma izstrāde un agrīnās prevencijas pakalpojumu attīstība” Pārresoru koordinācijas centrs (turpmāk – PKC) jau ir uzsācis būtisku darbu pie jautājumu risināšanas, un tādējādi no PKC saņemts priekšlikums to neiekļaut Padomes Apakšgrupās. Taču vienlaikus uzsver, ka ir būtiski, laiturpmākās iniciatīvas un priekšlikumi agrīnā preventīvā atbalsta sistēmas (turpmāk-APAS) veidošanā un ieviešanā, pirms to virzīšanas izskatīšanai valdībā tiek apspriesti Padomē. Vienlaikus, ja APAS ieviešanā ir nepieciešami grozījumi Bērnu tiesību aizsardzības likumā, tad PKC tos iesniedz izskatīšanai Bērnu tiesību aizsardzības likumapastāvīgajā darba grupā.

Padomes locekļi tiek aicināti sēdē pieņemt lēmumu par konkrētās Apakšgrupas iekļaušanu Padomes Apakšgrupu sastāvā, vai arī PKC darba grupas rezultātus izskatīšanai un apstiprināšanai iesniedz Padomē bez atsevišķas Apakšgrupas izveides.

**I.Rudzīte:** norāda, ka Padomes Apakšgrupās nav iekļauta ne pašvaldību, ne Latvijas Pašvaldību sociālo dienestu vadītāju apvienības pārstāvniecība.

**D.Jakaite:** paskaidro, ka sastāvu vēl var paplašināt un aicina Latvijas Pašvaldību savienību iesniegt savus priekšlikumus nedēļas laikā.

**Nolemj:**

-Apstiprināt Padomes Bērnu tiesību aizsardzības likuma pastāvīgās darba grupas izveidi un septiņas Padomes Apakšgrupas (Pielikumā);

 - Labklājības ministrija nosūtīs vēstuli Apakšgrupu vadītājiem, lūdzot tos uzsākt organizēt Apakšgrupu darbu.

**2.**

 **Bērnu, jaunatnes un ģimenes politikas attīstības pamatnostādnes**

 **2022.-2027.gadam**

(ziņo: Z.Mustermane, Labklājības ministrijas Bērnu un ģimenes politikas departamenta direktora vietniece)

*Par apspriežamo jautājumu izsakās: R.Ķeņģe, I.Būmane.*

**Z.Mustermane:** iepazīstina ar Bērnu, ģimenes un jaunatnes politikas attīstības pamatnostādņu 2022.-2027.gadam (turpmāk-Pamatnostādnes) projektu (Pielikumā).

**R.Ķeņģe:** aicina Labklājības ministriju prioritizēt Pamatnostādnes un nosūtīt visiem izskatīšanai visu Pamatnostādņu projektu, jo ar šo dokumentu ir cieši saistīti pārējie jaunatnes politikas plānošanas dokumenti un to ieviešana, kas jau ir uzsākta.Lūdz ieskicēt tālāko laika grafiku.

**Z.Mustermane:** paskaidro, ka bija plānots Pamatnostādnes izsludināt Valsts sekretāru sanāksmē jau š.g. marta sākumā, taču ņemot vērā šī brīža aktualitātes politikas plānošanas dokumenta izstrāde ir aizkavējusies, tādejādi dokumenta virzība starpinstitūciju saskaņošanai plānota š.g.martā. Vienlaikus Pamatnostādņu projekts tiks nosūtīts arī visiem Padomes locekļiem izskatīšanai un papildinājumu iesniegšanai.

**I.Būmane:** norāda, ka vēlas atbalstīt Izglītības un zinātnes ministrijas pausto viedokli par Pamatnostādņu prioritizēšanu un saņemt Pamatnostādņu gala versiju.

**Nolemj:**

* Pieņemt zināšanai Labklājības ministrijas sagatavoto prezentāciju par Bērnu, ģimenes un jaunatnes politikas attīstības pamatnostādņu 2022. - 2027.gadam saturisko tvērumu;
* Bērnu, ģimenes un jaunatnes politikas attīstības pamatnostādņu 2022. - 2027.gadam projektu Labklājības ministrija Padomes locekļiem izskatīšanai nosūtīs š.g. marta beigās.
1. **Citi jautājumi.**

 (G.Eglītis, D.Jakaite)

**G.Eglītis:** lūdz Padomes locekļus priekšlikumus par nākamajā Padomes sēdē izskatāmajiem jautājumiem sniegt sēdes laikā vai rakstveidā iesniegt Labklājības ministrijai divu nedēļu laikā.

**D.Jakaite:** norāda, ka pēc valsts budžeta sagatavošanas grafika saņemšanas, iespējams, ka Padomes darba kārtībā varētu iekļaut jautājumu par nozaru ministriju budžeta prioritāšu izvirzīšanu bērnu tiesību aizsardzības jomā.

Vienlaikus informē par Labklājības ministrijas plānotajiem priekšlikumiem likumprojektam "Grozījumi Ukrainas civiliedzīvotāju atbalsta likumā" attiecībā uz tiesisko regulējumu, lai nodrošinātu bez vecāku gādības palikušo bērnu pārstāvību un aprūpi drošā vidē Latvijā, bērniem, kas ieradušies Latvijā bez vecāku pavadības, paredzot ieviest jaunu ārpusģimenes aprūpes institūtu - ārkārtas aizbildnību, kas ir attiecināma tikai un vienīgi uz bērniem, kas ieceļo Latvijā no Ukrainas kara zonas.

**G.Eglītis:** informē, kanākamās sēdes laiks tiks izziņots atsevišķi.

**Nolemj:**

Padomes locekļiem iesniegt priekšlikumus par nākamajā Padomes sēdē izskatāmajiem jautājumiem Labklājības ministrijai līdz š.g.8.aprīlim.

Sēdi slēdz plkst.11.20.

Pielikumā: 1) Informācija par Padomes Apakšgrupām;

 2) Prezentācija “Bērnu lietu sadarbības padomes Apakšgrupas”;

 3) Prezentācija “Bērnu, jaunatnes un ģimenes pamatnostādnes 2022.-

 2027.gadam”.

|  |  |  |
| --- | --- | --- |
| Sēdes vadītājs | *Dokuments parakstīts ar drošu elektronisko parakstu un satur laika zīmogu* |  G.Eglītis  |

Piezīmes par protokola saturu:

1. Pēc iebildumu saņemšanas no biedrības “Latvijas Bērnu Labklājības tīkls” jautājumā par Padomes apakšgrupas “Pedagoģiski psiholoģiskā atbalsta institucionālā risinājuma izstrāde un agrīnās prevencijas pakalpojumu attīstība” neiekļaušanu Padomes apakšgrupu ietvarā, Labklājības ministrijai sadarbībā ar biedrību “Latvijas Bērnu Labklājības tīkls” uzlabot sagatavošanās procesu Padomē izskatāmajiem jautājumiem, lai biedrībai dotu vairāk laika sagatavoties Padomes sēdēm, noskaidrojot arī citu nevalstisko organizāciju, kas darbojas bērnu tiesību interešu aizstāvības jomā, viedokli attiecīgajā jautājumā.
2. Biedrība “Latvijas Bērnu Labklājības tīkls” aicina pārskatīt sēdes laikā nosaukto apakšgrupai “Vardarbības pret bērnu datu monitorings” izvirzīto vadītāju.

K.Venta-Kittele 67021610,

kristine.venta-kittele@lm.gov.lv

22 -I/4263